‘อมตะฯ’ปักธงขายที่ดิน1.8พันไร่ปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — อมตะฯ ตั้งเป้าขายที่ดินปีนี้ 1,5001,800 ไร่ บินเจรจาลูกค้าจีน 23 ราย ซื้อหุ้นบริษัทย่อยทำโรงไฟฟ้าเพิ่มเป็น 30%
นายวิบูลย์ กรมดิษฐ์ ประธานเจ้าหน้าที่บริหารฝ่ายปฏิบัติการ บริษัท อมตะ คอร์ปอเรชัน (AMATA) เปิดเผยว่า บริษัทตั้งเป้าการขายที่ดินปี 2554 ที่ 1,5001,800 ไร่ เพิ่มขึ้นจากปีก่อนที่ขายได้จำนวน 1,2001,300 ไร่ โดยพิจารณาจากการเติบโตของภาคเศรษฐกิจที่แท้จริงและกลุ่มอุตสาหกรรมยังมีการขยายกำลังการผลิตต่อเนื่อง โดยเฉพาะรถยนต์ คาดว่าปีนี้จะผลิตได้ถึง 1.82 ล้านคัน เทียบจากปีก่อนที่ 1.6 ล้านคัน
“บริษัทกำลังจะบินไปเจรจากับลูกค้าที่จีนอีก 23 ราย และตั้งเป้ายอดขายที่ดินแบบอนุรักษนิยมก่อน ซึ่งหากมีแนวโน้มที่ดีก็จะเพิ่มเป้าหมายใหม่ในไตรมาส 23 อีกครั้งเหมือนทุกๆ ปี แต่การเติบโตได้ต้องไม่มีความวุ่นวายทางการเมือง” นายวิบูลย์ กล่าว
ประธานเจ้าหน้าที่บริหารฝ่ายปฏิบัติการ กล่าวว่า ปีนี้บริษัทตั้งใจจะซื้อหุ้นบริษัทย่อยที่ประกอบธุรกิจโรงไฟฟ้าเพิ่มจาก 10% เป็น 30% เพื่อขยับสัดส่วนรายได้จากธุรกิจบริการด้านสาธารณูปโภคให้มาอยู่ที่ 30% และรายได้จากการขายที่ดิน 70% ซึ่งเป็นสัดส่วนก่อนเกิดวิกฤตแฮมเบอร์เกอร์
สำหรับการจัดตั้งกองทุนอสังหาริมทรัพย์จะยังไม่เกิดขึ้นหากมีจำนวนโรงงานไม่ถึง 100 แห่ง หรือมูลค่าขนาดกองทุนประมาณ 1,5002,000 ล้านบาท เพราะขนาดกองทุนเล็กและไม่คุ้มกับต้นทุน
ด้านบริษัทหลักทรัพย์ (บล.) ดีบีเอส วิคเคอร์ส (ประเทศไทย) ออกบทวิเคราะห์ว่า ยอดขายที่ดิน AMATA ปี 2553 จำนวน 1,295 ไร่ ก้าวกระโดดจากปี 2552 ที่ 254 ไร่ และแนวโน้มมีความสดใส เพราะยังมีลูกค้าเป้าหมายประมาณ 476 ไร่ ที่เลื่อนการลงนามในสัญญาซื้อขายจากปีก่อนมายังครึ่งแรกปีนี้